Document ID: /roh_data/filtered/Billingualer_Corpus_interleaved-de-rm.jsonl.gz/1171

This is a text translated from German to Rumantsch Grischun.
Kommission ist für Reform der kantonalen Gerichte

Unter dem Vorsitz von Kommissionspräsidentin Barla Cahannes Renggli und im Beisein des Vorstehers des Justiz-, Polizei- und Sanitätsdepartements Regierungsrat Martin Schmid, Kantonsgerichtspräsident Norbert Brunner und Verwaltungsgerichtspräsident Johann Martin Schmid hat die grossrätliche Kommission für Justiz und Sicherheit in mehreren Sitzungen das umfangreiche Geschäft "Optimierung der kantonalen Gerichtsorganisation (Justizreform)" vorberaten. Die Kommission beantragt dem Grossen Rat einstimmig auf die Vorlage einzutreten.

Der von der Regierung in ihrer Botschaft festgestellte Handlungsbedarf bei der kantonalen Justizorganisation wird von der Kommission einhellig bejaht. Entsprechend unterstützt die Kommission weitgehend die regierungsrätlichen Vorschläge. Abweichende Meinungen mit Mehrheits- und Minderheitsanträge gibt es bei der Frage der Ausgestaltung des Richteramts ausschliesslich als Vollamt (Beschäftigungsumfang 100%) oder auch teilweise als Hauptamt (Beschäftigungsumfang mind. 60%). Für letztere Variante steht eine Kommissionsminderheit ein. Eine Kommissionsmehrheit und Minderheit gibt es auch bei der kontrovers diskutierten Frage der Zulässigkeit oder des Verbots von Nebenbeschäftigungen der Richterinnen und Richter am Kantons- und am Verwaltungsgericht. Eine klare Mehrheit der Kommission ist der dezidierten Meinung, dass keine Nebenbeschäftigungen zulässig sein sollen. Weitere Schwerpunktthemen der Vorlage bilden ferner das Wahlverfahren und die Amtsenthebung von kantonalen Richtern. Beide Vorhaben, wie im Übrigen die ganze Vorlage, werden von der Kommission klar unterstützt.

Das Geschäft wurde von der Kommission zuhanden des Grossen Rates verabschiedet, welcher sich in der Augustsession 2006 mit der Vorlage befassen wird.

Auskunftsperson:

Barla Cahannes Renggli, Präsidentin der Kommission für Justiz und Sicherheit,

Tel. 078 745 50 22

Gremium: Kommission für Justiz und Sicherheit

Quelle: dt. Kommission für Justiz und Sicherheit

Data: 18.08.2006

La cumissiun sustegna la refurma da las dretgiras chantunalas

Sut il presidi da la presidenta da la cumissiun Barla Cahannes Renggli ed en preschientscha dal schef dal departament da giustia, polizia e sanitad, cusseglier guvernativ Martin Schmid, dal president da la dretgira chantunala Norbert Brunner e dal president da la dretgira administrativa Johann Martin Schmid ha la cumissiun dal cussegl grond per giustia e segirezza predeliberà en pliras sesidas la fatschenta voluminusa cun il titel "optimaziun da l'organisaziun giudiziala chantunala (refurma da la giustia)". La cumissiun propona unanimamain al cussegl grond d'entrar en il project.

La cumissiun affirmescha unanimamain quai che er la regenza ha constatà en sia missiva, numnadamain il basegn d'agir tar l'organisaziun da la giustia chantunala. Correspundentamain sustegna la cumissiun per gronda part las propostas da la regenza. Opiniuns divergentas cun propostas da maioritad e da minoritad datti tar la dumonda, sche l'uffizi da derschadra u da derschader duai vegnir concepì unicamain sco uffizi cumplain (grad d'occupaziun 100%) u per part er sco uffizi principal (grad d'occupaziun almain 60%). La varianta da l'uffizi principal vegn sustegnida d'ina minoritad da la cumissiun. Ina maioritad ed ina minoritad da la cumissiun datti er tar la dumonda ch'è vegnida discutada en moda cuntraversa, numnadamain sche occupaziuns accessoricas duain vegnir permessas u scumandadas per las derschadras e per ils derschaders a la dretgira chantunala ed a la dretgira administrativa. Ina clera maioritad da la cumissiun è da l'avis decidì ch'i na duajan esser permessas naginas occupaziuns accessoricas. Ulteriurs temas centrals dal project concernan plinavant la procedura electorala e la liberaziun da l'uffizi da derschadras e da derschaders chantunals. Omadus puncts - sco dal rest l'entir project - vegnan sustegnids cleramain da la cumissiun.

La fatschenta è vegnida deliberada da la cumissiun per mauns dal cussegl grond. Quel vegn a sa fatschentar en la sessiun d'avust 2006 cun il project.

Persuna che dat infurmaziuns:

Barla Cahannes Renggli, presidenta da la cumissiun per giustia e segirezza

tel. 078 745 50 22

Gremi: cumissiun per giustia e segirezza

Funtauna: rg cumissiun per giustia e segirezza

Data: 18.08.2006